વિક્રમ સંવત ર૦૭૩ના નૂતન વર્ષના સુપ્રભાતે આપનો રાશિ અધિપતિ શુક્ર સપ્તમ ભાવે વૃશ્ચિક રાશિથી પોતાનું ભ્રમણ શરૂ કરે છે અને પોતાની ગતિ મુજબ આગળ વધતાં વર્ષના અંતે પંચમ ભાવે કન્યા રાશિમાં જોવા મળે છે. જ્યારે ધનેશ બુધ કર્મેશ ચંદ્ર અને સુખેશ સૂર્ય વર્ષના આરંભે છઠ્ઠા ભાવે તુલા રાશિથી પોતાની મુસાફરી શરૂ કરી આગળ વધતાં સૂર્ય અને બુધ રાશિચક્ર પૂર્ણ કરી ફરી તે જ રાશિ અને તે જ ભુવનમાં જોવા મળે છે. જ્યારે પોતાની ઝડપી ગતિથી રાશિચક્રનાં અનેક ચક્કરો કાપી ચંદ્ર પણ તુલા રાશિમાં છઠ્ઠા ભાવે જ જોવા મળે છે. જ્યારે સપ્તમેશ અને વ્યયેશ મંગળ વર્ષના આરંભે ધન રાશિ અને અષ્ટમ ભાવથી ભ્રમણ શરૂ કરી આગળ વધતાં વર્ષના અંતે કન્યા રાશિમાં પંચમ ભાવે જોવા મળે છે. જ્યારે અષ્ટમેશ ગુરુ વર્ષના આરંભે કન્યા રાશિથી પોતાની ધીમી ગતિથી આગળ વધતા વર્ષના અંતે છઠ્ઠા ભાવે તુલા રાશિમાં જોવા મળે છે. જ્યારે વર્ષના આરંભે સપ્તમ ભાવે રહેશે. શનિ મંદ ગતિથી આગળ વધતા ધન રાશિમાં રહી વર્ષના અંતે વક્રી થઈ સપ્તમભાવે વૃશ્ચિક રાશિમાં જોવા મળે છે. આરંભે સિંહ રાશિમાં ચોથા ભાવે રહેલો રાહુ તથા દશમા ભાવે કુંભ રાશિમાં રહેલો કેતુ પોતાની વક્ર ગતિથી આગળ વધતાં વર્ષના અંતે અનુક્રમે રાહુ કર્ક રાશિમાં ત્રીજે તથા કેતુ મકર રાશિમાં ભાગ્યભાવે જોવા મળે છે.